**Διορθώσεις/Τροποποιήσεις**

Έγιναν οι προτεινόμενες διορθώσεις σύμφωνα με τον «Οδηγό χρήσης μη σεξιστικής γλώσσας στα διοικητικά έγγραφα» από τη Γενική Γραμματεία ισότητας των φύλων.

Τροποποιήθηκε το σχέδιο μαθήματος ώστε να επικεντρώνεται στη χρήση του διαδραστικού πίνακα.

Αφαιρέθηκε η δυνατότητα εμφάνισης των σωστών απαντήσεων καθώς και η δυνατότητα επανάληψης των ερωτήσεων. Επιπλέον, καθώς οι ασκήσεις προτείνεται να εκτελεστούν στον διαδραστικό πίνακα δεν υπάρχει η δυνατότητα να χρησιμοποιηθούν οι λύσεις ή η επανάληψη ή η ανανέωση της ιστοσελίδας μέσω του φυλλομετρητή παρά μόνο αν το αποφασίσει ο/η εκπαιδευτικός. Πρέπει να τονιστεί ότι οι ασκήσεις αξιολόγησης δεν αποτελούν τελική αξιολόγηση αλλά διαμορφωτική. Αποτελούν ένα έναυσμα για το/τη μαθητή/τρια να διακρίνει αν έχει κατανοήσει τις έννοιες, και να ξαναδεί το εκπαιδευτικό υλικό.

Αναλυτικά για το συγκεκριμένο σχέδιο μαθήματος:

* Σχεδόν στο σύνολό τους οι ερωτήσεις (σε κάποιους τύπους ερωτήσεων όπως η συμπλήρωση κενού, η επιλογή εικόνας κ.α., αυτό δεν είναι εφικτό) **τροποποιήθηκαν για να παρέχουν ανατροφοδότηση στο/στη μαθητή/-τρια**. **Αφαιρέθηκε** η δυνατότητα να απαντήσουν ξανά οι μαθητές/τριες πατώντας το κουμπί Επανάληψη. **Αφαιρέθηκε** η δυνατότητα προβολής της λύσης παρά μόνο όταν ολοκληρωθεί η παρουσίαση.
* Οι ερωτήσεις αξιολόγησης παρέχονται σε δύο μορφές. Ως διαδραστική παρουσίαση και ως κουίζ. Στο κουίζ η ανατροφοδότηση παρέχεται μόνον μετά την ολοκλήρωση όλων των ερωτήσεων.